ai4bharat/Pralekha huggingface dataset:
भारतीय निवडणूक आयोग
गोवा, मणीपूर, पंजाब, उत्तराखंड आणि उत्तर प्रदेशातील विधानसभा निवणुकांसाठी आरपी कायदा 1951च्या 126 कलमात नमूद केल्यानुसार प्रसारमाध्यम वार्तांकन
नवी दिल्ली, 14 जानेवारी 2022
भारतीय निवडणूक आयोगाने गोवा, मणीपूर, पंजाब, उत्तराखंड आणि उत्तर प्रदेशातील आगामी विधानसभा निवणुकांसाठी तैनात करण्यात येणाऱ्या निरीक्षकांना माहिती देण्यासाठी एका बैठकीचे आयोजन केले. या विधानसभा निवडणुकांचे वेळापत्रक 8 जानेवारी 2022 रोजी जाहीर करण्यात आले होते. या राज्यांमध्ये निवडणुकांचे आयोजन खालील वेळापत्रकानुसार होणार आहे.
|
|
Name of State/UT
|
|
Phase & Poll date
|
|
Punjab, Goa, Uttarakhand
|
|
Single phase – 14.02.2022
|
|
Manipur
|
|
Two phases – 27.02.2022, 03.03.2022
|
|
Uttar Pradesh
|
|
Seven Phases – 10.02.2022, 14.02.2022, 20.02.2022, 23.02.2022, 27.02.2022, 03.03.2022, 07.03.2022
या संदर्भात सर्व प्रसारमाध्यमांचे जन प्रतिनिधित्व कायदा 1951 च्या कलम 126 कडे लक्ष वेधण्यात येत आहे. या कलमानुसार एखाद्या मतदारसंघात मतदानप्रक्रिया पूर्ण करण्यासाठी निर्धारित केलेल्या तासाच्या आधीच्या 48 तासांच्या कालावधीत टीव्ही किंवा तत्सम उपकरणांद्वारे कोणत्याही प्रकारचा निवडणूकविषयक मजकूर प्रसिद्ध करण्यास बंदी घालण्यात आली आहे. या कलमातील संबंधित भाग पुढे पुन्हा नमूद केला आहे.
सविस्तर माहितीसाठी येथे क्लिक करा.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
पंतप्रधान कार्यालय
वापर नसलेल्या खाणक्षेत्रामधील 30 नापीक जमिनींचे एका सुंदर पर्यावरणस्नेही पर्यटन स्थळात रुपांतर झाल्याबद्दल पंतप्रधानांनी केले कौतुक
नवी दिल्ली, 22 फेब्रुवारी 2023
वापर नसलेल्या खाणक्षेत्रामधील 30 नापीक जमिनींचे 1610 हेक्टरच्या एका सुंदर पर्यावरणस्नेही पर्यटन स्थळात रूपांतर केल्याबद्दल पंतप्रधान नरेंद्र मोदी यांनी कोल इंडियाच्या चमूचे कौतुक केले आहे. या पर्यटनस्थळाला केवळ लोकच नाही तर पंख असलेले पर्यटक म्हणजेच पक्षीही भेट देत आहेत.
केंद्रीय रेल्वे, कोळसा आणि खाण राज्यमंत्री रावसाहेब पाटील दानवे यांच्या ट्विटच्या शृंखलेला प्रतिसाद देताना पंतप्रधान म्हणाले;
शाश्वत विकास आणि पर्यावरणस्नेही पर्यटनासाठी प्रशंसनीय प्रयत्न."
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
माजी खासदार शरद त्रिपाठी यांच्या निधनाबद्दल पंतप्रधानांनी दुःख व्यक्त केले
पंतप्रधान नरेंद्र मोदी यांनी माजी खासदार शरद त्रिपाठी यांच्या अकाली निधनाबद्दल तीव्र दुःख व्यक्त केले आहे.
“शरद त्रिपाठी यांच्या अकाली निधनाने माझ्यासोबत अनेकांना दुःखी केले आहे. समाजाची सेवा करणे आणि पददलितांसाठी काम करणे हे त्यांची आवडते कार्य होते.संत कबीर दास जी यांच्या आदर्शांना सर्वश्रुत करण्यासाठी त्यांनी अत्यंत अद्वितीय प्रयत्न केले.त्यांचे कुटुंबीय आणि समर्थक यांच्या दुःखात मी सहभागी आहे,” अश्या भावना पंतप्रधानांनी त्यांच्या ट्वीट संदेशात व्यक्त केल्या आहेत.
पंतप्रधान कार्यालय
पंतप्रधानांनी मालदीवचे राष्ट्रपती इब्राहिम मोहम्मद सोलिह यांच्यावरील यशस्वी शस्त्रक्रियेसाठी शुभेच्छा दिल्या
पंतप्रधान नरेंद्र मोदी यांनी मालदीवचे राष्ट्रपती इब्राहिम मोहम्मद सोलिह यांच्यावरील यशस्वी शस्त्रक्रियेसाठी आणि त्यातून लवकर बरे होण्यासाठी शुभेच्छा दिल्या आहेत.
मालदीवच्या राष्ट्रपतींच्या ट्विटला उत्तर देताना पंतप्रधान म्हणाले,
"मी राष्ट्रपती @ibusolih यांना यशस्वी शस्त्रक्रियेसाठी आणि त्यातून लवकर बरे होण्यासाठी शुभेच्छा देतो."
मालदीवचे राष्ट्रपती इब्राहिम मोहम्मद सोलिह यांनी पंतप्रधान नरेंद्र मोदी यांचे शुभेच्छांबद्दल आभार मानले आहेत.
पंतप्रधान कार्यालय
महात्मा गांधी आणि दांडी यात्रेत सहभागी सर्व थोर व्यक्तींना पंतप्रधानांचे अभिवादन
अन्यायाचा निषेध करण्यासाठी आणि आपल्या देशाच्या स्वाभिमानाचे रक्षण करण्यासाठी दांडी यात्रेचे नेतृत्व करणाऱ्या महात्मा गांधी आणि दांडी यात्रेत सहभागी सर्व थोर व्यक्तींना पंतप्रधान नरेंद्र मोदी यांनी अभिवादन केले आहे.
2019 मध्ये राष्ट्रीय मीठ सत्याग्रह स्मारक राष्ट्राला समर्पित करताना केलेले भाषण पंतप्रधानांनी सामायिक केले आहे.
एका ट्विटमध्ये पंतप्रधान म्हणाले;
''अन्यायाचा निषेध करण्यासाठी आणि आपल्या देशाच्या स्वाभिमानाचे रक्षण करण्यासाठी दांडी यात्रेचे नेतृत्व करणाऱ्या गांधीजींना आणि या पदयात्रेत सहभागी झालेल्या सर्व थोर व्यक्तीना विनम्र अभिवादन.
दांडीतील राष्ट्रीय मीठ सत्याग्रह स्मारक राष्ट्राला समर्पित करताना 2019 चे माझे भाषण सामायिक करत आहे.
रसायन आणि खते मंत्रालय
खतांवरील अनुदान
नवी दिल्ली, 22 मार्च 2022
शेतकऱ्यांना युरिया खत, वैधानिकदृष्ट्या अधिसूचित केलेल्या अधिकतम किरकोळ किमतीला दिले जाते. 45 किलोच्या युरियाच्या पोत्याची किंमत 242 रुपये इतकी आहे. . युरियाची बाजारातील किंमत आणि शेतकऱ्यांना मिळणारा दर यातील तफावत भरुन काढण्यासाठी सरकारतर्फे अनुदानाची रक्कम युरिया उत्पादक/आयातकांना दिली जाते. म्हणजेच, सर्व शेतकऱ्यांना अनुदानित दरात युरियाचा पुरवठा केला जातो.
त्याशिवाय, केंद्र सरकारने, फॉसफेटिक आणि पोटाश या खतांसाठी पोषकमूल्य आधारित अनुदान धोरण देखील 1 एप्रिल 2010 पासून लागू केले आहे. हे अनूदान वार्षिक आधारावर तसेच, या दोन्ही खतांमधील पोषक मूल्यांच्या प्रमाणानुसार दिले जाते. या धोरणाअंतर्गत, खत कंपन्यांनी बाजारातील स्थितिनुसार निश्चित केलेल्या एमआरपीवर केंद्र सरकारची देखरेख असते. म्हणजेच, ही खते विकत घेणाऱ्या शेतकऱ्याला, सरकारच्या अनुदानाचा लाभ मिळतो.
कृषी विकास आणि ग्रामीण परिवर्तन केंद्र, , बंगरुळू, यांनी तयार केलेल्या अहवलानुसार, कडुलिंबाचे आवरण असलेल्या युरियामुळे खालील बदल झाले:
मातीच्या गुणवत्तेत सुधारणा,
कीटकनाशकांच्या आणि रोगनिवारक तसेच तणनाशकांच्या वापरात घट, पर्यायाने खर्चाची बचत.
पिकांच्या उत्पादनात आणि त्यापासून मिळणाऱ्या उपपैदास यांच्यात सुधारणा
तूरीच्या उत्पादनात लक्षणीय वाढ, त्या खालोखाल ऊस, सोयाबीन, धान, ताग अनाई मक्याच्या उत्पादनात वाढ.
पूर्वी सामान्य युरियाचा खतांशिवाय इतर ठिकाणी वापर केला जात असे, आता कडुलिंबाच्या आवरणामुळे मात्र हे पूर्णपणे थांबले आहे.
केंद्रीय खते आणि रसायने राज्यमंत्री भगवंत खुबा यांनी आज राज्यसभेत ही माहिती दिली.
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
गृह मंत्रालय
आपत्ती व्यवस्थापन क्षेत्रातील उत्कृष्ट कार्यासाठी भारत सरकारने वर्ष 2020 करिता "सुभाषचंद्र बोस आपत्ती व्यवस्थापन पुरस्कार" साठी अर्ज मागवले
प्रत्येक वर्षी 23 जानेवारीला नेताजी सुभाषचंद्र बोस यांच्या जयंतीनिमित्त हे पुरस्कार जाहीर केले जातात
व्यक्ती आणि संस्थांना आपले अर्ज 31 ऑगस्ट 2020 पर्यंत “www.dmawards.ndma.gov.in” वर अपलोड करता येतील
नवी दिल्ली, 30 जुलै 2020
भारत सरकारने वर्ष 2020 करिता "सुभाषचंद्र बोस आपत्ती व्यवस्थापन पुरस्कार" साठी अर्ज मागवले आहेत. आपत्ती व्यवस्थापन क्षेत्रातील उत्कृष्ट कार्यासाठी हे पुरस्कार दिले जातात. या पुरस्कारासाठी अर्ज करण्याची ऑनलाईन प्रक्रिया सध्या खुली आहे. व्यक्ती आणि संस्थांना आपले अर्ज 31 ऑगस्ट 2020 पर्यंत “www.dmawards.ndma.gov.in” वर अपलोड करता येतील. प्रत्येक वर्षी 23 जानेवारीला नेताजी सुभाषचंद्र बोस यांच्या जयंतीदिनी हे पुरस्कार जाहीर केले जातात.
आपत्ती व्यवस्थापन क्षेत्रात व्यक्ती आणि संस्थांनी केलेल्या उत्कृष्ट कार्याचा गौरव करण्यासाठी भारत सरकारने सुभाषचंद्र बोस आपत्ती व्यवस्थापन पुरस्कार सुरू केले आहेत. संस्थांसाठी 51 लाख रुपये रोख आणि प्रमाणपत्र तर व्यक्तीसाठी 5 लाख रुपये रोख आणि प्रमाणपत्र, असं या पुरस्काराचं स्वरूप आहे.
एखादी व्यक्ती पुरस्कारासाठी स्वतःचा अर्ज करु शकते तसेच इतर व्यक्ती किंवा संस्थेसाठीही नामांकन दाखल करु शकते. अर्ज केलेल्या व्यक्ती किंवा संस्थेने देशात, आपत्ती निवारण, प्रतिबंध, तयारी, बचाव, प्रतिसाद, मदत, पुनर्वसन, संशोधन, नाविन्य किंवा लवकर चेतावणी देणे यासारख्या आपत्ती व्यवस्थापनातील कोणत्याही क्षेत्रात काम केलेले असले पाहिजे.
आपत्तींचा परिणाम समाजातील सर्व स्तरातील लोकांचे जीवनमान, उदरनिर्वाह आणि मालमत्तेवर होतो. आपत्तींमुळे देशभर दया आणि निःस्वार्थ सेवेची भावना जागृत होते. आपत्तीनंतर, आपल्या समाजातील विविध घटक एकत्र येतात आणि आपत्तीमुळे पीडित लोकांचे दु: ख कमी करण्यासाठी प्रयत्न करतात. आपत्तीचे निवारण, प्रभावी प्रतिसाद आणि आपत्ती नंतर सर्व पुन्हा पूर्वपदावर सुरू करण्यासाठी सरकार करत असलेल्या प्रयत्नांना समुदाय आधारित संस्था, नि: स्वार्थ स्वयंसेवक, समर्पित स्वयंसेवी संस्था, कॉर्पोरेट, शैक्षणिक आणि संशोधन संस्था आणि व्यक्ती यांच्या अथक परिश्रमांमुळे बळ मिळतं. बर्याच संस्था आणि व्यक्ती कुठलाही गाजावाजा न करता सातत्याने आपत्ती निवारण आणि तत्परतेवर काम करत आहेत जेणेकरून भविष्यातील आपत्तींचा परिणाम कमी होऊ शकेल. आपत्तींमुळे जनतेला होणारा त्रास कमी करण्यासाठी आश्वासकपणे कार्य करणार्या व्यक्ती आणि संघटनांच्या प्रयत्नांचा गौरव करण्याची गरज आहे.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
पंतप्रधान कार्यालय
राष्ट्रकुल क्रीडा स्पर्धा 2022 मध्ये बॅडमिंटन खेळात सुवर्णपदक पटकावल्याबद्दल पीव्ही सिंधूचे पंतप्रधानांकडून अभिनंदन
नवी दिल्ली, 8 ऑगस्ट 2022
बर्मिंगहॅम येथील राष्ट्रकुल क्रीडा स्पर्धा 2022 मध्ये बॅडमिंटन खेळात सुवर्णपदक पटकावल्याबद्दल पंतप्रधान नरेंद्र मोदी यांनी पीव्ही सिंधूचे अभिनंदन केले आहे.
ट्विट संदेशात पंतप्रधान म्हणाले;
"असामान्य अशी @Pvsindhu1 ही निर्विवाद अजिंक्य आहे! सर्वोत्कृष्टता म्हणजे काय हे ती वारंवार प्रतीत करते. तिचे समर्पण आणि वचनबद्धता अवर्णनीय आहे. राष्ट्रकुल क्रीडा स्पर्धेत सुवर्णपदकाला गवसणी घातल्याबद्दल तिचे अभिनंदन. तिच्या भविष्यातील वाटचालीसाठी तिला खूप शुभेच्छा."S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपतींचे फिक्कीच्या 15व्या उच्च शिक्षण परिषदेतील भाषण
नवी दिल्ली, 27 नोव्हेंबर 2019
राष्ट्रपती राम नाथ कोविंद यांनी आज नवी दिल्लीत फिक्कीच्या 15व्या उच्च शिक्षण परिषदेस संबोधले. या परिषदेचे आयोजन फिक्की समवेत मानव संसाधन विकास मंत्रालय आणि व्यापार आणि उद्योग मंत्रालयाने केले होते.
यावेळी बोलताना राष्ट्रपती म्हणाले की उद्याचे जग हे ज्ञानाधारित असेल, त्यात मशीन बुद्धीमत्ता आणि डिजिटल पाथवेज असतील. या भवितव्याशी साजेल अशारितीने आपल्या उच्च शिक्षणाची व्यवस्था उभी करणे गरजेचे आहे. त्यात नवे अभ्यासक्रम आणि संशोधनास अनुकूलता असणे गरजेचे आहे. नव्या कल्पना नवे संशोधन यांना अभ्यासक्रमात महत्व देणे आवश्यक आहे. हे परिवर्तन शिक्षणाच्या क्षेत्रात घडवून आणण्यासाठी आपल्याला आपला दृष्टिकोन बदलावा लागेल, नव्या कल्पनांबद्दल खुली स्वागताची भूमिका अंगिकारावी लागेल.
उच्च शिक्षणाचे क्षेत्र हे सातत्याने विस्तार पावणारे क्षेत्र आहे. त्याचा विकास साधण्यासाठी सर्व संबंधितांनी पाठबळ दिले पाहिजे. या क्षेत्रात सार्वजनिक आणि खाजगी संस्थांचीही मदत लागेल, असेही राष्ट्रपतींनी यावेळी सांगितले.
G.Chippalkatti/D.Rane
(Visitor Counter : 53
पंतप्रधान कार्यालय
एका नागरिकाच्या वंदे भारतमधील अनुभवाचा व्हिडिओ पंतप्रधानांनी केला सामायिक
वंदे भारतमधील एका नागरिकाच्या अनुभवाचा व्हिडिओ पंतप्रधान नरेंद्र मोदी यांनी सामायिक केला आहे.
राजस्थानच्या पत्र सूचना कार्यालयाच्या ट्विटर हॅण्डलने वंदे भारतवर एक व्हिडीओ सामायिक केला आहे. त्या ट्विटला पंतप्रधानांनी उत्तर दिले आहे.
'आरजे सूफी यांचा वंदे भारत प्रवास पाहताना आनंद झाला.''
राष्ट्रपती कार्यालय
राष्ट्रपतींकडून दिवाळीच्या पूर्वसंध्येला शुभेच्छा
राष्ट्रपती राम नाथ कोविंद यांनी दिवाळीच्या पूर्वसंध्येला देशातील नागरिकांना शुभेच्छा दिल्या आहेत.
राष्ट्रपतींनी आपल्या संदेशात म्हटले आहे की, “दिवाळीच्या शुभ मुहूर्तावर मी देशवासियांना आणि परदेशात राहणाऱ्या सर्व भारतीयांना हार्दिक शुभेच्छा देतो.
विविध धर्म आणि पंथांचे लोक हा सण साजरा करतात ज्याद्वारे आपल्या देशातील लोकांमधील ऐक्य, सद्भावना आणि बंधुत्वाची भावना दृढ होते. हा सण आपल्याला मानवतेच्या सेवेसाठी कार्य करण्यासाठी प्रेरित करतो.
आपण असा संकल्प करू कि ज्याप्रकारे एक तेवणारा दिवा जसा अनेक दिव्यांना प्रज्वलित करू शकतो त्याप्रमाणे आपण समाजातील गरीब, आश्रित आणि गरजू लोकांच्या आयुष्यात समृद्धी आणि आशेचा दिवा बनून सुखाचे क्षण वाटूया. दिवाळी हा सण स्वच्छतेचा देखील आहे, त्यामुळे चला भूमातेचा सन्मान करण्यासाठी प्रदूषणमुक्त, पर्यावरण स्नेही आणि स्वच्छ दिपावली साजरी करूया.
प्रार्थना करतो की, देशातील प्रत्येक आणि प्रत्येक घरात हा आनंदाचा आणि तेजोमय दिव्यांचा उत्सव, शांतता आणि भरभराटीचा देवो.`` .
--
Jaydevi PS/S.Shaikh/P.Kor
गृह मंत्रालय
केंद्रीय गृह आणि सहकार मंत्री अमित शाह यांनी आज उत्तराखंडमधील डेहराडून येथे 49 व्या अखिल भारतीय पोलीस विज्ञान कॉंग्रेसला प्रमुख पाहुणे म्हणून केले संबोधित
देशातील कायदा आणि सुव्यवस्था अधिक बळकट करण्यासाठी गृह मंत्रालयाने बदल घडवले असून हे बदल अमृत काळात साकार करून त्याचे सुपरिणाम देशाला सादर करण्याची वेळ आली आहे
देशातील महत्त्वाच्या पायाभूत सुविधांची सुरक्षा, राज्यांमधील सायबर सुरक्षेचा लेखा लेखा जोखा, सोशल मीडिया आणि व्हिसावर सातत्याने देखरेख यासारख्या नवीन विषयांकडे देशातील युवा पोलिस अधिकाऱ्यांनी लक्ष देणे आवश्यक
मोदीजींच्या नेतृत्वाखाली देश प्रत्येक क्षेत्रात प्रगती करत आहे आणि आगामी काळात एक मजबूत आर्थिक शक्ती म्हणून उदयाला येईल, अशा परिस्थितीत आपल्या आर्थिक संस्थांच्या सुरक्षेची जबाबदारी देशभरातील पोलीस आणि यंत्रणांना अधिक भक्कमपणे पार पाडावी लागेल
केंद्रीय गृह आणि सहकार मंत्री अमित शहा यांनी आज उत्तराखंडमधील डेहराडून येथे 49 व्या अखिल भारतीय पोलीस विज्ञान कॉंग्रेसला प्रमुख पाहुणे म्हणून संबोधित केले.
आपल्या भाषणात अमित शाह म्हणाले की, उत्तम कायदा आणि सुव्यवस्था ही विकासाची पहिली अट आहे आणि त्यासाठी स्वातंत्र्याच्या अमृत महोत्सवी वर्षात गृह मंत्रालयाने देशातील कायदा आणि सुव्यवस्था अधिक बळकट करण्यासाठी बदल घडवले असून हे बदल अमृत काळात साकार करून देशाला त्याचे सुपरिणाम देशाला सादर करण्याची वेळ आली आहे.
केंद्रीय गृह आणि सहकार मंत्री म्हणाले की, अलीकडेच भारत सरकारने संसदेत तीन नवीन विधेयके सादर केली आहेत जी सध्या गृह मंत्रालयाच्या स्थायी समितीकडे विचाराधीन आहेत. शाह म्हणाले की, आता हे तीन नवे कायदे पारित झाल्यानंतर देशातील जनतेला न्याय मिळण्यास होणाऱ्या विलंबापासून दिलासा मिळेल . ते म्हणाले की, तीन नवीन फौजदारी कायद्यांमध्ये दहशतवाद आणि संघटित गुन्हेगारी परिभाषित करून मोदी सरकारने देशाचे रक्षण करण्याचे काम केले आहे.
केंद्रीय गृह आणि सहकार मंत्री म्हणाले की, मोदीजींच्या नेतृत्वाखाली देश प्रत्येक क्षेत्रात प्रगती करत आहे आणि आगामी काळात एक मजबूत आर्थिक शक्ती म्हणून तो उदयाला येईल, अशा परिस्थितीत आपल्या आर्थिक संस्थांच्या सुरक्षेची जबाबदारीही देशभरातील पोलीस आणि यंत्रणांना अधिक भक्कमपणे पार पाडावी लागेल.
ते म्हणाले की, प्रत्येक क्षेत्रात विकास होतो, तेव्हा अनेक आव्हानेही आपल्यासमोर उभी राहतात आणि त्या आव्हानांना सामोरे जाण्यासाठी पोलिसांना स्वत:ला सज्ज राखावे लागेल. देशाच्या गंभीर पायाभूत सुविधांची सुरक्षा, राज्यांमधील सायबर सुरक्षेचा लेखा जोखा, सोशल मीडिया आणि व्हिसावर सातत्यपूर्ण देखरेख यासारख्या नवीन विषयांकडे देशातील युवा पोलिस अधिकाऱ्यांनी लक्ष द्यावे असे शाह म्हणाले.
संरक्षण मंत्रालय
‘पिनाक’ क्षेपणास्त्र यंत्रणेचीडीआरडीओकडून ओदिशात यशस्वी चाचणी
नवी दिल्ली, 19 डिसेंबर 2019
डीआरडीओ म्हणजेच संरक्षण, संशोधन आणि विकास संघटनेने आज ओदिशातल्या चंडीपूर येथे दुपारी 12 वाजता ‘पिनाक’ या क्षेपणास्त्र यंत्रणेची चाचणी यशस्वी केली. 75 किलोमीटर्सच्या टप्प्यापर्यंत अचूक लक्ष्यभेद करण्याची या क्षेपणास्त्राची क्षमता आहे.
‘पिनाक एम के-II’ रॉकेट हे दिशादर्शक आणि नियंत्रण तसेच मार्गदर्शक व्यवस्थेने युक्त असलेले क्षेपणास्त्र आहे. अचूक लक्ष्यभेद तसेच माऱ्याचा टप्पा वाढवण्यासाठी यात सुधारणा करण्यात आली आहे. या क्षेपणास्त्राला आयआरएनएसएस या दिशादर्शक उपग्रह प्रणालीशी जोडले असून, त्याद्वारे त्याला मार्गदर्शन मिळू शकेल.
आज झालेल्या चाचणीत ‘पिनाक’ने सर्व कसोट्या यशस्वीपणे पार पाडल्या.
B.Gokhale/R.Aghor/D.Rane
(Visitor Counter : 121
आरोग्य आणि कुटुंब कल्याण मंत्रालय
राज्ये/केंद्रशासित प्रदेशांकडील कोविड -19 प्रतिबंधक लसींच्या उपलब्धतेबाबत अद्ययावत माहिती
राज्ये/केंद्रशासित प्रदेशांना 111.13 कोटींपेक्षा अधिक मात्रा पुरविण्यात आल्या
राज्ये/केंद्रशासित प्रदेशांकडे अजूनही 12.73 कोटींपेक्षा अधिक शिल्लक मात्रा उपलब्ध
देशभरातल्या कोविड–19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,11,13,97,185
|
|
BALANCE AVAILABLE
|
|
12,73,62,006
केंद्र सरकारने आतापर्यंत 111.13 कोटींपेक्षा जास्त  लसींच्या मात्रा राज्ये/ केंद्रशासित प्रदेशांना मोफत आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 12 कोटी 73 लाखापेक्षा जास्त  न वापरलेल्या मात्रा अजूनही शिल्लक आहेत.
आरोग्य आणि कुटुंब कल्याण मंत्रालय
भारताने राष्ट्रीय टेलि -मानसिक आरोग्य कार्यक्रमाचा एक महत्त्वपूर्ण टप्पा ओलांडला: ऑक्टोबर 2022 मध्ये या कार्यक्रमाची सुरुवात झाल्यापासून टेली-मानस हेल्पलाइनवर 1 लाखांहून अधिक दूरध्वनी प्राप्त
देशभरात सर्वांसाठी गुणवत्तापूर्ण मानसिक आरोग्य सेवा उपलब्ध करून देण्यासाठी केंद्र सरकार वचनबद्ध
27 राज्ये आणि केंद्रशासित प्रदेशांमध्ये कार्यरत 38 हून अधिक टेली-मानस कक्ष 20 हून अधिक भाषांमध्ये मानसिक आरोग्यविषयक सेवा
1600 हून अधिक प्रशिक्षित समुपदेशकांकडून त्वरित सेवा
नवी दिल्ली, 24 एप्रिल 2023
देशभरात सर्वांसाठी गुणवत्तापूर्ण मानसिक आरोग्यविषयक सेवा पुरविण्याच्या दिशेने महत्त्वपूर्ण कामगिरी बजावताना केंद्रीय आरोग्य आणि कुटुंब कल्याण मंत्रालयाच्या टेली मेंटल हेल्थ असिस्टन्स आणि नेटवर्किंग अॅक्रॉस स्टेट्स  हेल्पलाइनने ऑक्टोबर 2022 मध्ये प्रारंभ झाल्यानंतर आतापर्यंत 1 लाखांहून अधिक दूरध्वनी प्राप्त करून मैलाचा दगड गाठला आहे.
केंद्रीय आरोग्य मंत्री डॉ. मनसुख मांडविया यांनी ट्विटमधून या कामगिरीबद्दल देशवासियांचे अभिनंदन केले आहे.
10 ऑक्टोबर 2022 रोजी जागतिक मानसिक आरोग्य दिनी राष्ट्रीय टेलि - मानसिक आरोग्य कार्यक्रमाचे उद्घाटन करण्यात आले. प्रारंभापासूनच या सेवेचा उद्देश डिजिटल मानसिक आरोग्य व्यवस्था निर्माण करणे हा असून विद्यमान मानसिक आरोग्यविषयक सेवांना चालना दिली आहे. कोविडदरम्यान डिजिटल मानसिक आरोग्य नेटवर्कची तातडीची गरज भासू लागली होती आणि टेली -मानसचा उद्देश देशाच्या सर्वात दुर्गम भागात 24X7 मानसिक आरोग्यविषयक सेवा उपलब्ध करून देणे हा आहे. या सेवा सर्व व्यक्तींसाठी 14416/1800-89-14416 या टोल-फ्री क्रमांकाद्वारे मोफत उपलब्ध आहेत.
केंद्र सरकारच्या आरोग्य आणि कुटुंब कल्याण मंत्रालयाच्या पुढाकाराने सुरु करण्यात आलेल्या या देशव्यापी सेवेने 6 महिने यशस्वीरित्या पूर्ण केले असून सध्या 27 राज्ये आणि केंद्रशासित प्रदेशांमध्ये 38 पेक्षा जास्त टेली - मानस कक्ष कार्यरत आहेत, जिथे 20 भाषांमधून मानसिक आरोग्यविषयक सेवा पुरवली जाते आणि 1600 हून अधिक प्रशिक्षित समुपदेशक त्वरित सेवा पुरवतात. टेली -मानस वर आतापर्यंत आलेले बहुतेक दूरध्वनी हे खिन्न मनःस्थिती, तणाव , परीक्षेशी संबंधित चिंता, घरगुती समस्या आणि शांत झोप न येणे या समस्यांशी संबंधित होते.
देशातील मानसिक आरोग्य समस्येची दखल घेत केंद्रीय आरोग्य आणि कुटुंब कल्याण मंत्रालयाने 2022-23 च्या अर्थसंकल्पात जाहीर केलेला टेली -मानस उपक्रम, लोकांना त्यांच्या मानसिक आरोग्य विषयक समस्यांसाठी मदत घेण्यास सक्षम करणारा एक अभिनव उपक्रम आहे. यामध्ये दूरध्वनी करणाऱ्यांच्या नावाबाबत गोपनीयता बाळगली जाते आणि त्यातून मानसिक आरोग्याच्या समस्यांशी निगडित कलंक कमी होतो.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
विज्ञान आणि तंत्रज्ञान मंत्रालय
धातूच्या पृष्ठभागाच्या स्वयं-स्वच्छतेची लेसर आधारित वन स्टेप प्रक्रिया गंज रोखण्यास मदत करेल
नवी दिल्ली, 31 ऑगस्ट 2020
जैव वैद्यकीय आणि इतर अनुप्रयोगांना गंजण्यापासून आणि जीवाणूंच्या वाढीपासून वाचवू शकणारी अल्ट्राफास्ट लेसर-आधारित पृष्ठभाग स्वतः साफ करणारी पर्यावरण पूरक प्रक्रिया लवकरच अस्तित्वात येऊ शकते; वैज्ञानिकांनी कोणताही लेप किंवा पृष्ठभागावर कोणतीही अतिरिक्त प्रक्रिया न करता हे विकसित केले आहे.
केंद्र सरकारच्या विज्ञान आणि तंत्रज्ञान विभागाची  स्वायत्त संस्था असणाऱ्या ॲडव्हान्स रिसर्च सेंटर फॉर पावडर मेटालर्जी अँड न्यू मटेरियल  केंद्रातील वैज्ञानिकांनी त्यांच्या सामग्री लेझर प्रक्रिया केंद्रात पाणी प्रतिकर्षित करण्याची क्षमता असलेला सुपर-हायड्रोफोबिक फंक्शनल पृष्ठभाग विकसित करण्यासाठी एक-चरण पद्धत आणली आहे. अशा पृष्ठभागांमुळे बाष्पीभवन होईपर्यंत पाणी तिथे चिकटून राहत नाही.
प्रकाशन लिंक : https://doi.org/10.1520/MPC20180090
अधिक माहितीसाठी डॉ. रवी एन बाथे यांना  वर संपर्क साधा
M.Chopade/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
वाणिज्य आणि उदयोग मंत्रालय
एक आठवड्यात बिझनेस इम्युनिटी प्लॅटफॉर्म संकेतस्थळाला 1 लाख 75 हजाराहून अधिक लोकांनी दिली भेट;
कोविड-19 बाबत भारताच्या उपाययोजनांविषयी उद्योजकांना वेळोवेळी अद्ययावत करण्यात हा मंच उपयोगी
नवी दिल्ली, 29 मार्च 2020
कोविड-19 बाबत भारताच्या उपाययोजनांविषयी उद्योजकांना आणि गुंतवणूकदारांना दररोज 24 तास अद्ययावत करण्यासाठीचा समग्र स्रोत म्हणून केंद्रीय वाणिज्य आणि उद्योग मंत्रालयांतर्गत, भारताची राष्ट्रीय गुंतवणूक प्रोत्साहन आणि सुविधा संस्था 'इन्व्हेस्ट इंडिया'ने त्यांच्या संकेतस्थळावर 'द इन्व्हेस्ट इंडिया बिझनेस इम्युनिटी प्लॅटफॉर्म'  उपलब्ध करून दिला आहे. 21 मार्च 2020 रोजी स्थापन झालेल्या या मंचावर आज सकाळी 10 वाजेपर्यंत 50 हून अधिक देशांमधील 1 लाख 75 हजाराहून अधिक लोकांनी भेट दिली आहे. यावर 203 ब्लॉग्ज, इन्फोग्राफिक्स, व्हिडीओ आणि संसाधनांसह 423 शासकीय मार्गदर्शक सूचना आहेत. या संकेतस्थळावर सर्वाधिक शोधला गेलेला शब्द म्हणजे 'कोविडसाठी देणगी'.
बिझनेस इम्युनिटी प्लॅटफॉर्म'  म्हणजे व्यवसायातील अडचणींचे निराकरण करण्याचे सक्रिय व्यासपीठ असून त्या त्या क्षेत्राला वाहिलेली तज्ज्ञ मंडळी लवकरात लवकर समस्यांचे निरसन करतात. एमएसएमई अर्थात सूक्ष्म, लघु आणि मध्यम उद्योगक्षेत्रातील समस्या जाणून घेऊन त्या सोडवण्यासाठी 'इन्व्हेस्ट इंडियाने' सीडबी अर्थात भारतीय लघु उद्योग विकास बँकेशी भागीदारी करण्याची घोषणा केली आहे.
गतिशील आणि सतत अद्ययावत करणारे हे व्यासपीठ कोरोना विषाणू प्रादुर्भावाबाबतच्या घडामोडींचा नियमित आढावा घेण्याबरोबरच या विषाणू संदर्भात केंद्र आणि राज्य सरकार करत असलेल्या विविध उपक्रमांविषयी अद्ययावत माहिती पुरवित आहे तसेच विशेष तरतुदीना मार्ग दाखवून ई मेल आणि व्हाट्स अँप वर उत्तरे देऊन शंकांचे निरसन करीत आहे. आत्तापर्यंत या व्यासपीठावर व्यवसायाशी निगडित 845 प्रश्न विचारण्यात आले असून त्यातील 614 प्रश्नांचे निराकरण करण्यात आले आहे. यातील बहुतेक प्रश्न हे लॉजिस्टिक, अधिसूचना, सीमाशुल्क तसेच उद्योग बंद पडणे आणि स्पष्टीकरण इत्यादीबाबत होते.
बीआयपीने आवश्यक आरोग्य सेवा पुरविण्यासाठी 'जॉइनिंग द डॉट्स' ही मोहीम सुरु केली आहे. कोविड-19 चा मुकाबला करण्यासाठी आवश्यक असलेल्या उपकरणांची मागणी-पुरवठा टंचाई भरून काढण्यासाठी मॅचमेकिंगची सुविधा देखील उपलब्ध आहे. उद्योजकांपर्यंत पोहोचण्याच्या प्रक्रियेत सुमारे 2000 जागतिक आणि देशांतर्गत व्यवसाय आणि उद्योजकांशी संपर्क साधला आहे. 'कोविड-19 आव्हानांवर स्टार्ट अप ची उत्तरे' याविषयी या संकेतस्थळावर 17 राज्यांमधून 120 पेक्षा जास्त अर्ज प्राप्त झाले आहेत. देशातील लॉकडाउन परिस्थितीत उद्योजकांना भेडसावणाऱ्या समस्या आणि त्यावरील निराकरण यासाठी या संकेतस्थळाद्वारे अमेरिकेतील वित्तीय सेवा कंपन्यांबरोबर कॉन्फरन्स कॉल करण्यात आला. उद्योग प्रमुख आणि इतर हितसंबंधी पॅनलसह कोविड-19 चा मुकाबला करताना स्टार्ट अप नी उद्योग कसे सुरु ठेवावे याविषयी वेबिनारचे आयोजन केले होते. संभाव्य निधी आणि समर्थन यावर चर्चा झाली: कोविड-१९ दरम्यान स्टार्टअप्सची संधी आणि वर्क फ्रॉम होम वर चर्चा झाली तसेच लॉकडाऊन दरम्यान त्यांना येणाऱ्या अडचणी आणि त्यांचे निराकरण कसे करावे याविषयी चर्चा करण्यासाठी अमेरिकन लाइफ सायन्सेस कंपन्यांसमवेत खास कॉन्फरन्स कॉल घेण्यात आला.
(B.Gokhale/V.Joshi/D.Rane